Foto: REUTERS AQSh moliya vaziri Stiven Mnuchinning vakillar palatasidagi yopiq brifing yakunlari bo‘yicha ma’lum qilishicha, Qo‘shma Shtatlar Rossiyaga nisbatan «qattiq» sanksiyalar siyosatini davom ettiradi. Vazirning so‘zlari The Hill tomonidan keltirildi. Mnuchinning qayd etishicha, AQSh prezidenti Donald Tramp ma’muriyati Rossiyaga nisbatan «qattiq» harakat qilmoqda. Uning qo‘shimcha qilishicha, amaldagi hukumat Rossiyaga qarshi sanksiyalarni avvalgi barcha ma’muriyatlarga qaraganda ko‘p kiritdi. «Biz buni davom ettiramiz [Rossiyaga qarshi sanksiyalar joriy etishni]», - deya aytib o‘tgan Mnuchin. Eslatib o‘tamiz, avvalroq Buyuk Britaniya Rossiyaga qarshi sanksiyalarni kuchaytirishga chaqirgandi.